b'\n_START_ARTICLE_\nImpivaaran liikuntakeskus\n_START_PARAGRAPH_\nImpivaaran liikuntakeskus sijaitsee Turussa Kaerlan kaupunginosassa noin kolme kilometri\xc3\xa4 keskustasta pohjoiseen. _NEWLINE_Liikuntakeskuksen alueella on uimahalli, jalkapallohalli, j\xc3\xa4\xc3\xa4halli, nurmikentt\xc3\xa4, ulkotenniskentti\xc3\xa4, kuntorata, ulkokuntoilulaitteita, hiihtolatu ja suksivuokraamo, lasten pulkkam\xc3\xa4ki ja hiihtomaa sek\xc3\xa4 tulentekopaikka. N\xc3\xa4iden Turun kaupungin yll\xc3\xa4pit\xc3\xa4mien liikuntapaikkojen lis\xc3\xa4ksi alueella on yksityisi\xc3\xa4 liikuntapaikkoja muiden muassa Javenture-areena, Jarkko Nieminen Areena, jousiammuntarata ja ratagolfkentt\xc3\xa4. _NEWLINE_Alueelle on suunnitteilla padelkentt\xc3\xa4.'